Eirik Bye

Eirik Bye (født 19. september 1995 i Kolbotn) er en norsk funksjonshemmet idrettsutøver. Han konkurrerer i klassen B3 for synshemmede i langrenn, og har også spilt fotball. Han konkurrerer for Oppegård IL, og har bronse i langrenn fra Paralympics i 2014. 

Han har medfødt synshemming, og har cirka 10% av normalt syn.

 Idrettskarriere 
 Sesongen 2011/12 
Bye deltok i Verdenscupen i paralangrenn 2011/12, der han han fikk en 11.-plass i Vuokatti som beste enkeltresultat, og han kom på 13.-plass sammenlagt. Han vant klassen for stående gutter i Norgescupen i paralangrenn 2011/12.Norges skiforbund - Årsberetning 2011-2012

 Sesongen 2012/13 
Ved Verdenscupen i paralangrenn 2012/13 fikk han en 2.-plass i stafett som beste enkeltresultat, og en 7.-plass som beste resultat individuelt. Sammenlagt kom han på 11.-plass i langrenn. Han deltok ved Para-VM på ski 2013 i Sollefteå, der han kom på 11.-plass på 10 km langrenn, og 12.-plass på 20 km og langrennssprinten. Han deltok også på det norske laget som kom på 8.-plass på 4 x 2,5 km stafett. 

Han vant klassen for stående gutter i Norgescupen i paralangrenn 2012/13.Norges skiforbund - Årsberetning 2012-2013, besøkt 29. mars 2019.

 Sesongen 2013/14 
I Verdenscupen i paralangrenn 2013/14 fikk han en 6.-plass og en 8.-plass som beste enkeltresultater, og han endte på 13.-plass sammenlagt. Ved Paralympiske vinterleker 2014 i Sotsji i Russland fikk han bronse på 4 x 2,5 km stafett sammen med Nils-Erik Ulset og Mariann Marthinsen, der han gikk med Kristian Myhre som ledsager. Han kom på 8.-plass på 20 km, 11.-plass på sprinten og 14.-plass på 10 km fri teknikk.

 Sesongen 2014/15 
Han deltok i Para-VM på ski 2015, og fikk der bronse på 4 x 2,5 km stafett med samme lag som under Paralympics i 2014.Langrenn.com - Ny bronse til Mariann V. Marthinsen i VM, besøkt 29. mars 2019. Han kom på sjuendeplass på sprinten og tiendeplass på 20 km. Han vant Verdenscupen i paralangrenn 2014/15 i klassen for synshemmede, med 626 poeng, etter at han bl.a. vant sin første verdenscupseier i februar.Langrenn.com - Første verdenscupseier til Eirik Bye, besøkt 29. mars 2019. Han vant Norgescupen i paralangrenn 2014/15 sammenlagt, med 440 poeng, etter at han vant to av norgescuprennene.Norges skiforbund - Norgescup Menn senior stående, besøkt 29. mars 2019.

 Sesongen 2015/16 
Bye kom på tredjeplass i klassen for stående utøvere under Norgescupen i paralangrenn 2015/16, og han kom på sjuendeplass sammenlagt i klassen for synshemmede under Verdenscupen i paralangrenn 2015/16.Norges skiforbund - Norges Cup Langrenn Menn stående senior, besøkt 29. mars 2019.

 Sesongen 2016/17 
Under Para-VM på ski 2017 fikk han to medaljer. Han fikk bronse på 20 km langdistanse, med Arvid Nelson som ledsager, der Brian McKeever vant foran Zebastian Modin, og deltok på Norges stafettlag som fikk sølv i åpen klasse. I tillegg kom han på femteplass på sprinten og tiendeplass på 10 km. Han kom på femteplass i Verdenscupen i paralangrenn 2016/17, og vant Norgescupen i paralangrenn 2016/17, etter seks enkeltseire i norgescupen denne sesongen.Norges skiforbund - Norgescup Langrenn 2016-2017 Funksjonshemmede, besøkt 30. mars 2019. 

 Sesongen 2017/18 
Han fikk bronse på 15 km stående under NM på ski 2018. Han deltok i langrenn under Paralympiske vinterleker 2018, og fikk der bronse på sprinten i klassen for synshemmede og sølv i stafett, åpen klasse. I de øvrige individuelle øvelsene kom han på sjuendeplass på 10 km og åttendeplass på 20 km. Han kom på fjerdeplass i Verdenscupen i paralangrenn 2017/18, og kom på tredjeplass i Norgescupen i paralangrenn 2017/18, i klassen for stående.Norges skiforbund - Norgescup Langrenn 2017-2018 Funksjonshemmede , besøkt 30. mars 2019.

 Sesongen 2018/19 
Bye deltok i Para-VM på ski 2019, med Eivind Røed som ledsager. Individuelt kom han på tredjeplass på langdistanse, åttendeplass på mellomdistanse og femteplass på sprinten. Norge vant langrennsstafetten i åpen klasse, der han gikk sammen med Trygve Steinar Larsen, Håkon Olsrud og Vilde Nilsen. Han kom på andreplass i Verdenscupen i paralangrenn 2018/19, kun slått av Zebastian Modin. 

 Referanser 

 Eksterne lenker 
  Profil hos Norges skiforbund
  Profil hos PyeongChang 2018
  Profil hos Sotsji 2014
  Profil under VM 2017
  IPC resultater 

Kategori:Norske handikappidrettsutøvere
Kategori:Paralympiske bronsemedaljevinnere for Norge
Kategori:Deltakere for Norge under Paralympiske vinterleker 2014
Kategori:Langrennsløpere under Paralympiske vinterleker 2014
Kategori:Personer fra Oppegård kommune